Diari Oficial de la Generalitat Valenciana


Sumari del DOGV 4452, del 04-03-2003 (2003/2522)

Informació pública de la modificació puntual detallada dels articles 21 i 32 de les ordenances del pla parcial sector-5 terciari.
---------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2522


Organisme emissor
:   Ajuntament de l'Eliana

Tipus de document
:   Anunci

Informació pública de la modificació puntual detallada dels articles 21 i 32 de les ordenances del pla parcial sector-5 terciari. [2003/F2522]
  
Per mitjà de la Resolució d'Alcaldia número 374, de data 14 de febrer de 2003, s'ha adoptat l'acord següent:
  
«Vist l'expedient 3/2003, relatiu a la modificació puntual detallada, article 21. Parcel·lació, i 32. Usos, del pla parcial sector-5 terciari, documentació redactada per l'equip tècnic municipal.
  
Vist que en data 3 de febrer de 2003, Inmobiliaria Guadalmedina, SA, sol·licita la modificació puntual del pla parcial sector-5 terciari.
  
Atés que la sol·licitud ha de ser assumida, si fa al cas, per l'ajuntament, tant pel que fa a la seua iniciativa com al seu contingut, ja que l'article 52 de la Llei Reguladora de l'Activitat Urbanística recull: «només l'administració d'ofici pot promoure i aprovar estos plans (plans parcials, projectes de reforma interior i estudis de detall), amb independència i anterioritat respecte als programes», text reiterat en els articles 148 i 173 del Reglament de Planejament de la Comunitat Valenciana, i l'article 2.3 del Document d'Homologació de les Normes Subsidiàries de l'Eliana.
  
Atés que a estos efectes els tècnics municipals assumixen la redacció de la modificació proposada.
  
Atés que l'elaboració, tramitació i aprovació del pla parcial se sotmet al mateix règim establit per als programes, tret de les regles relatives a la competència entre proposicions juridicoeconòmiques (article 52.1 de la LRAU i 173 del RPCV), el que suposa la remissió a l'article 46 de la Llei Reguladora de l'Activitat Urbanística.
  
He disposat:
  
Primer. Que en compliment del que s'establix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, la modificació puntual detallada assumida i redactada pels tècnics municipals, dels articles 21 i 32 de les ordenances del pla parcial sector-5 terciari, pel termini de 20 dies per a al·legacions, comptador des del següent a la publicació d'este anunci en el Diari Oficial de la Generalitat Valenciana.
  
Durant el termini esmentat qualsevol persona podrà consultar la dita documentació i l'expedient administratiu al Negociat d'Urbanisme d'este ajuntament, carrer de la Puríssima, 12, primer pis.
  
Segon. Que es remeta avís, prèviament a la publicació, als titulars cadastrals.
  
Tercer. Declarar la no-necessitat de cèdula urbanística, segons la justificació recollida en el document que s'exposa.
  
Quart. Com que la present resolució suposa una iniciativa privada, el cost de tramitació de l'expedient esmentat correrà a càrrec d'Inmobiliaria Guadalmedina,SA.